དེས་ན་གལ་ཏེ་སྐབས་དེར་ཡི་གེ་མེད་པར་ངག་འཕྲིན་ཙམ་ཞིག་ཡིན་ན།ལན་མྱུར་དུ་བགྱི་འཚལ།ཞེས་པ་དང༌།འུང་གྀ་རྗེས་ལའ།།ཕོ་ཉ་མཆིས་ནས།།སོད་བྱ་མྱི་དགོས་པར༌།།སྔར་སུག་ལས་བགྱིས་ལགསྟེ།ཞེས་པ་རྣམས་འདྲ་འབྲེལ་གང་ཡང་མེད་པར་འགྱུར་ཞིང༌།གལ་ཏེ་ཕོ་ཉ་མ་འོང་སྔོན་ནས་ལན་གང་ཞིག་རྒྱག་དགོས་མིན་བསམ་བློའི་ཐོག་གྲ་སྒྲིག་བྱས་ཟིན་པས་གཟོད་བྱ་མི་དགོས་པ་ཡིན་ནོ་སྙམ་ནས།གཟོད་བྱ་མི་དགོས་པའི་རྒྱུ་མཚན་ནི་སྔར་སུ༷ག་ལ༷ས་བགྱིས་པས་ཡིན་པར་བཤད་ན།བསམ་བློའི་གྲ་སྒྲིག་དང་ངག་འཕྲིན་ལ་སུག་ལས་ཞེས་རྗོད་མཁན་སུ་ཞིག་ཡོད་སྟེ།སེམས་རྣལ་དུ་ཕབ་ནས་བསམ་དགོས་སོ།།